Държавен вестник, бр. 47, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  47
Член 4
1. Редовните автобусни превози между дого-
варящите страни и транзит през техните тери-
тории, както и совалковите превози се извърш-
ват при наличието на разрешителни.
2. Компетентните органи на договарящите
страни издават разрешителни за тази част от
маршрута, която преминава през тяхната те-
ритория. Процедурата по издаването на разре-
шителните и свързаните с това конкретни въп-
роси се съгласуват от компетентните органи
на договарящите страни на основата на взаим-
ност в рамките на Смесената комисия, посоче-
на в чл. 16.
3. Разрешителното се издава в писмена фор-
ма. В него се определя маршрутът на движение,
срокът на валидността му и други ограничения,
ако такива съществуват.
4. Разрешителното трябва да се намира в
автобуса, извършващ превоза, за представяне
по искане на контролните органи.
Член 5
1. Всяка от договарящите страни издава раз-
решителни за редовни или совалкови превози
въз основа на заявка, направена от компетент-
ния орган на другата договаряща страна.
2. Превозвачите подават заявления за полу-
чаване на разрешителни от компетентния ор-
ган на страната, на чиято територия те са регист-
рирани. Заявленията се подготвят по образец,
установен от Смесената комисия.
Член 6
1. Не се изискват разрешителни за туристи-
чески и случайни превози както между двете
страни, така и при транзитно преминаване през
техните територии.
2. При извършване на превозите, посочени в
т. 1 на този член, в транспортното средство
трябва да има поименен списък на пътниците.
II. Превоз на товари
Член 7
1. Всички превози на товари с транспортни
средства, включително за собствена сметка,
между договарящите страни, транзит през тех-
ните територии, както и от/до трета страна, с
изключение на посочените в чл. 8, са подчине-
ни на разрешителен режим.
2. По решение на Смесената комисия (чл. 16)
договарящите страни могат да облекчават ре-
жима на разрешителни или взаимно да се осво-
бождават от него.
3. Разрешителното се издава за всяко пъту-
ване—отиване и връщане, и за всяко транспорт-
но средство.
4. Разрешителните са валидни за календар-
ната година, за която компетентните органи на
договарящите страни взаимно са ги разменили.
Изключения се допускат по преценка на Сме-
сената комисия в съответствие с чл. 16.
5. Разрешителното се издава на името на пре-
возвача и не може да се отстъпва на друго лице.
6. Контингентът разрешителни за срок от
една година по видове превози между двете
страни, транзит през техните територии или
до/от трети страни се определя от Смесената
комисия в съответствие с чл. 16. По молба на
една от договарящите страни могат да се изда-
ват допълнителни разрешителни над предва-
рително договорения контингент.
Член 8
1. Не се изискват разрешителни за:
а) превоз на товари с автомобили с товаро-
подемност до 3,5 тона и с обща маса до 6 тона;
б) превоз на покъщнина при преселване;
в) превоз на животни, транспортни средства,
спортни принадлежности и оборудване, пред-
назначени за спортни състезания;
г) превоз на декори, театрален реквизит и
музикални инструменти, предназначени за пред-
ставления;
д) превоз на предмети, предназначени за
панаири, изложби и демонстрации;
е) превоз на предмети и оборудване, пред-
назначени за радио- и телевизионни записи и
киноснимки;
ж) превоз на повредени транспортни средства,
както и на превозваните с тях товари, включител-
но влизането и подмяната на повредените транс-
портни средства, при наличие на документи, пот-
върждаващи необходимостта от замяната;
з) превоз на тленни останки;
и) новозакупени транспортни средства при
техния първи празен пробег.
2. Превозите, посочени по-горе от буква “в”
на този член до буква “е” включително, се осво-
бождават от разрешителни само при условия че
предметите или животните се внасят временно.
3. Специализираните транспортни средства,
които не са предназначени за превоз на товари,
се освобождават от разрешителни.
III. Общи положения
Член 9
1. Компетентните органи на договарящите
страни издават разрешителни за пътнически и
товарни превози в съответствие с тази спогодба
само на превозвачите, които съгласно тяхното
национално законодателство имат право да из-
вършват международни автомобилни превози.
2. Разрешителните и другите посочени в тази
спогодба документи трябва да се намират в
транспортните средства и да се представят на
митническите, граничните, полицейските и
други компетентни органи по тяхно искане.
Член 10
1. За транспортните средства, регистрирани
в една от договарящите страни, се заплащат
съответните такси и сборове, валидни на тери-
торията на другата договаряща страна.
2. При извършване на превози въз основа на
тази спогодба взаимно се освобождават от мит-
ни сборове и разрешения на територията на
другата договаряща страна:
а) горивото, намиращо се в предвидения за
всеки модел автомобил резервоар, технологич-
но и конструктивно свързан със системата за
захранване на двигателя;
б) смазочните материали, предвидени за упот-
реба по време на превоза и намиращи се в транс-
портното средство при неговото излизане;
в) резервните части, предназначени за ре-
монт на повредено транспортно средство, из-
вършващо международни превози.